als_Latn dik_Latn sag_Latn
E dashura e italianit tregon momentet e tmerrit: “Dukeshin si kafshë të egra”
Ketty Lisi, e dashura e 20-vjeçarit Emanuele Morganti, i cili u rrah dhe u masakrua për vdekje nga një grup shqiptarësh, ka rrëfyer gjithë ngjarjen tragjike të ndodhur 2 ditë më parë në një nga lokalet e natës në Romë.
Ajo tregoi me detaje në një intervistë për “La Stampa” momentin dramatik për të cilin e shokuar thotë se ende nuk e beson se ka ndodhur me të vërtetë.
Edhe pse e pafuqishme, pasi nuk ha dhe nuk fle pasi e ka të vështirë të pranojë realitetin, ajo ka gjetur forcën për të thënë disa fjalë për atë që ndodhi.
“Mbaj mend shumë, por edhe asgjë. Ndodhi gjithçka para syve të mi. Ata të mallkuar ma morën zvarrë nga duart Emanuelen, e nxorën jashtë dhe e vranë. Nuk mund ta besoj se si njerëzit mund të jenë kaq të pashpirt. Dukeshin si kafshë të egra. Përjetova ferrin”,- tregon ajo.
“Në një moment, një djalë shqiptar që ishte i pirë filloi të më ngacmojë mua. Afër tij ishte edhe një italian, por nuk dëgjohej çfarë thoshin nga muzika e lartë. Më pas Emanuele nuk duroi më dhe i bërtiti: “Tani mjaft!” Truprojat i nxorën jashtë ata që na ngacmuan. Por më pas kur dolëm, pamë një grup të madh personash, më shumë se 20, që ma morën Emanuelen dhe filluan ta godasin. Ishte një çmenduri e vërtetë”,- tha Ketty.
Më tej ajo tregon për njohjen me Emanuelen që herët në shkollë e më pas për fejesën e tyre rreth 1 vit më parë.
Tashmë asaj i duhet të përballet me dhimbjen e madhe të humbjes së të dashurit. /Blitz.al/
als_Latn als_Latn als_Latn als_Latn als_Latn als_Latn als_Latn als_Latn